title: فوزي لقجع
text: فوزي لقجع (مزيود ف 23 يوليوز 1970 ف بركان) هو بزناس و مسير رياضي و سياسي مغريبي. خدا لمنصب ديال وزير منتدب ل لميزانية ف 7 أكتوبر 2021 ف الحكومة د أخنوش. فوزي لقجع هو الرئيس ديال الجامعة الملكية لمغربية لكرة القدم من 2014، و تّنتاخب عضو ف مجلس الفيفا ف 12 مارس 2021.
  
  حياتو 
  فوزي لقجع تزاد ؤ كبر ف بركان فين شد الباك ديالو. بّاه كان أستاذ د لعربية. مشا موراها ل الرباط فين شد الديپلوم كا أنجينيور د الأݣرونومي من معهد الحسن الثاني د الأݣرونومي و البيطرة.
  
  لكاريير 
  لقجع بدا لكاريير ديالو كا موفتّيش د لفينونس. و ولّا مودير ديال قيسم ف وزارة الفينونس ف 2000، و عضو ف الطاقم التقني ديال نهضة بركان لي ديك السّاعة كانت فرقة ديال الهواة ف الدّوري المغربي التالت. فوزي لقجع غادي يتّشهر ف 2009 فاش غادي يولي مدير ديال نهضة بركان، و غادي توصل فرقتو ل الدّوري الإحترافي المغربي الأول ف ظرف جوج مواسم كروية.
  
  ف مارس 2021، تنتاخب ف مجلس الفيفا.
  
  عيون لكلام 
  
  وزير مغريبي
  سياسي لامنتامي
  زيادة 1970
  ناس حيين
  ناس تزادو ف بركان
  ناس د بركان